המכון למדיניות ואסטרטגיה

המכון למדיניות ואסטרטגיה (The Institute for Policy and Strategy) הוא מכון מחקר לחשיבה ולדיון בנושאי אסטרטגיה לאומית של ישראל ומגמות גאו-אסטרטגיות במזרח התיכון. המכון פועל בבית ספר לאודר לממשל, דיפלומטיה ואסטרטגיה באוניברסיטת רייכמן. ראשי המכון: 2000–2009 - פרופ' עוזי ארד 2009–2013 - אלוף (מיל.) דני רוטשילד 2013–2017 - פרופ' אלכס מינץ 2017– אלוף (מיל.) עמוס גלעד המכון נוסד בשנת 2000 במרכז הבינתחומי הרצליה על ידי פרופ' עוזי ארד במטרה לתרום לסדר היום ולמדיניות הביטחון הלאומי. עבודת המכון מתבססת על ראייה אינטגרטיבית, שבמרכזה ההבנה שההתמודדות של מדינת ישראל עם האתגרים האסטרטגיים והביטחוניים מולם היא ניצבת, מחייבת את ביצורה של העוצמה החברתית-לאומית ולכידותה. המכון בוחן את השפעתם ההדדית של המרכיבים השונים בפסיפס החוסן הלאומי הכולל, בשאיפה להציג תמונה מדויקת ומעודכנת ולייצר תובנות וחלופות מדיניות ואסטרטגיה עבור מקבלי ההחלטות, מעצבי דעת קהל ושותפים נוספים לעיצוב המדיניות בישראל ובעולם. המכון פועל תחת המסגרת האקדמית של אוניברסיטת רייכמן ומקיים ימי עיון, מסגרות דיון מיוחדות, צוותי חשיבה, סימולציות ואת כנס הרצליה, היוצרים יחד זירה לדיון באתגרי המאה ה-21, בפניהם ניצבים ישראל בפרט והמזרח התיכון בכלל. הפעילות מתבצעת על ידי גרעין קטן של חוקרים קבועים, קבוצת עמיתי מחקר, עוזרי מחקר מקרב הסטודנטים באוניברסיטת רייכמן, ובשיתוף פעולה עם חוקרים ומכוני מחקר בישראל ובעולם. בעבודת המכון שני מוקדים מרכזיים: הראשון והעיקרי עוסק בזיהוי הזדמנויות וסיכונים לישראל, בזירה המזרח תיכונית ובסביבה הגלובלית. המכון חותר לאפיין מגמות גיאו-אסטרטגיות וגאו-פוליטיות, המעצבות את המזרח התיכון, לרבות מעורבוּת המעצמות הגדולות ושחקנים אזוריים מרכזיים. דגש מיוחד מושם על זיהוי שינויים אזוריים המעצימים את האיום הנשקף מצד איראן, לצד התפתחות מערכות יחסים אסטרטגיות חדשות של ישראל עם מדינות ערב. המוקד הנוסף הוא חוסנה החברתי של מדינת ישראל כעמוד תווך בביטחון הלאומי. במוקד זה, חותר המכון לקדם הבנה של סיכונים הנובעים מערעור יסודות הדמוקרטיה הליברלית בישראל, לצד תהליכים דמוגרפיים המעצבים מחדש את פניה של החברה הישראלית. האיום האיראני הזירה הפלסטינית מערכות יחסים אסטרטגיות עם מדינות ערב רוסיה במזרח התיכון יחסי ישראל - ארצות הברית יחסי ישראל עם יהדות ארצות הברית והשפעתם על הביטחון הלאומי חוסן חברתי כעמוד תווך בביטחון הלאומי של מדינת ישראל תוצרי המכון מופצים באמצעות פרסומים כתובים ובהם ניירות עמדה, סיכומי תובנות והמלצות מכנסים, פורומים ודיוני חשיבה, לקהלי היעד הרלוונטיים. בנוסף, ניתנים תדריכים וסקירות בעל פה, פרסומים וראיונות באמצעי התקשורת ניוזלטר עיתי המשקף את תובנות המכון - מתמקד בהעברת מסרים ממוקדים בסוגיות ליבה בתחומי הביטחון הלאומי והחוסן הלאומי. בנוסף לתובנות, נכללים בו מאמרים הנכתבים על ידי חוקרי המכון ועמיתים חיצוניים. רוסיה במזרח התיכון - אתגר ביטחון לאומי לישראל ולארצות הברית - המכון למדיניות ואסטרטגיה ומכון קנאן במרכז וודרו ווילסון (אנ') בוושינגטון מבצעים מחקר משותף שנועד לבחון את ההשלכות של המעורבות הרוסית במזרח התיכון בכלל ובסוריה בפרט, על ישראל וארצות הברית. המחקר, שהחל בפברואר 2018, מתבצע באמצעות שתי קבוצות מומחים, האחת ישראלית והשנייה אמריקאית, המקיימות מפגשי עבודה, סימולציות, ימי עיון בישראל ובארצות הברית והחלפת ניירות עבודה. הנושא מוצג גם במושב במסגרת כנס הרצליה בהשתתפות החוקרים משתי הקבוצות. כתב העת ציקלון למדיניות ואסטרטגיה - קובץ המאמרים מאוגד במסגרת כתב העת "ציקלון" היוצא לאור מטעם המכון למדיניות ואסטרטגיה מוקדש לליבון של תהליכים ונושאים שלהם זיקה ישירה לביטחונה הלאומי של ישראל, מבית ובזירות החיצוניות. כנסי אונליין - המכון מקיים כנסים ביטחוניים-מדינים שמתמקדים בשני נדבכים: האיומים והאתגרים הביטחוניים-אסטרטגיים הניצבים לפתחנו באזור. הסיכונים לחוסן הלאומי מבית. הכנסים מתמקדים בארבע סוגיות ליבה שמשפיעות על הביטחון הלאומי: האיום האיראני; האתגר הפלסטיני; ארצות הברית - מעמדה באזור ויחסיה עם ישראל; ועידן התהפוכות במזרח התיכון. סדרת כנסי הרצליה - הבמה המרכזית בישראל לליבון סוגיות מדיניות ואסטרטגיה, מכנסת אישים רמי דרג מישראל ומהעולם בתחומי הממשל, הביטחון, העסקים והאקדמיה לדיון בסוגיות הלאומיות, האזוריות והעולמיות שעל סדר היום. ניירות העבודה הנכתבים לקראת הכנס ולאחריו, סיכומי הדיונים הנערכים במסגרתו וההמלצות המועלות בו, מספקים למקבלי החלטות ולשיח הציבורי הערכות והמלצות מדיניות להתמודדות עם האתגרים הגאו-פוליטיים, הכלכליים והחברתיים של מדינת ישראל. לצד דיוני המליאה, נערכים "זירות דיון" ודיוני "שולחן עגול" - דיונים מצומצמים (חלקם ללא סיקור תקשורתי) בהשתתפות אישי ממשל וציבור, מומחים ואנשי עסקים. דיונים אלה, המוגבלים למוזמנים בלבד, מספקים הזדמנות לדיון, לרישות ולפיתוח קשרים מקצועיים ולניהול שיח מקצועי בענייני מדיניות לאומית, אזורית ובינלאומית. היחידה לסימולציות - היחידה הוקמה על מנת לדמות מצבים דינאמיים של קבלת החלטות באירועים בעלי חשיבות במדיניות החוץ והביטחון של ישראל, בדגש על ההיבט האסטרטגי. בנוסף, שוקדת היחידה על חשיפת מקבלי ההחלטות לעזרים הטכנולוגיים והמודלים האקדמיים בתחום קבלת ההחלטות, המופקים במכון. היחידה הוקמה בשנת 2010 על ידי פרופ' אלכס מינץ, לשעבר ראש המכון. התכנית לדיפלומטים זרים המשרתים בישראל - תוכנית המיועדת לשגרירים ודיפלומטים ומאפשרת הבנה של האתגרים מולם ניצבת ישראל. החברה הישראלית - ארבעת השבטים - בכנס הרצליה 2015, הציג נשיא המדינה, ראובן ריבלין, בנאום שנודע מאז כנאום "ארבעת השבטים", את "תקווה ישראלית - סדר ישראלי חדש". לדברי הנשיא, בישראל אין עוד "שבט" אחד המהווה רוב ברור בחברה אלא תהליך בו ארבעת ה"שבטים" המרכזיים - החילוני, הדתי-לאומי, הערבי והחרדי - השונים מהותית אלה מאלה, הולכים ומתקרבים בגודלם זה לזה. "'מבנה הבעלות' על החברה הישראלית ומדינת ישראל משתנה לנגד עינינו", ציין הנשיא. תמורות אלה יעצבו "מחדש את הזהות שלנו כ"ישראלים" וישפיעו עמוקות על הדרך בה אנו מבינים את עצמנו ואת הבית הלאומי שלנו". להתמודדות עם השלכות אלה הציע הנשיא את חזון "הישראליות המשותפת". בהמשך לדברי הנשיא ובברכתו, הוקמה על ידי המכון ועדת היגוי ארצית במטרה לקדם את "הישראליות המשותפת". ועדת ההיגוי, אשר בראשה עמדו פרופ' אוריאל רייכמן ופרופ' אלכס מינץ, הורכבה מנציגי ארבעת השבטים וקיימה דיונים, שמעה דעות מומחים וערכה סקרים במטרה לבחון את האתגרים אותם הציב חזון הנשיא; כל זאת, על-מנת לתרגם את החזון לצעדים מעשיים שיובילו למימושו. עם סיום פעולתה של הוועדה, הגיש המכון לנשיא המדינה דו"ח שכותרתו "סדר ישראלי חדש: מחזון למציאות", ובו פירט את ההמלצות ליישום חזון הנשיא. עיקרי הדו"ח הוצגו באירוע פתיחת כנס הרצליה 2016, שהתקיים במשכן הנשיא בירושלים; במסגרתו התייחסו מומחים, אקדמאים וראשי מפלגות לחזון הנשיא. פורום הרצליה לגיבוש תפיסת הביטחון - הפורום הוקם ב-2013 על מנת לתרום מניסיונם של מקבלי החלטות, אנשי מערכת הביטחון ואנשי אקדמיה לזיהוי הפערים הקיימים בתפיסת הביטחון של ישראל ולהציע מרכיבים חדשים ועדכונים המתבקשים למרכיבים המסורתיים של תפיסת הביטחון. עבודת הפורום מיועדת לעורר דיון בקרב הגורמים המקצועיים הרלוונטיים ומקבלי ההחלטות בנושא תפיסת הביטחון. כנס ביטחוני-מדיני: מהי האסטרטגיה הדרושה לישראל? בכנס השתתפו אנשי ממשל, ביטחון, אקדמיה ותקשורת: ראש ממשלת ישראל נפתלי בנט; שר הביטחון בני גנץ., שר האוצר אביגדור ליברמן, מפקד חיל-האוויר, אלוף עמיקם נורקין, יולי אדלשטיין, ניר ברקת, תמיר פרדו, עמוס ידלין, גדעון פרנק, יעקב עמידרור, גילי כהן, ברט מקגורק (Brett McGurk), גדי איזנקוט, טלי ליפקין-שחק, שמעון שיפר, קסניה סבטלובה, חיים סבן, ג'וזף ווטל, מיכה גודמן, אוהד חמו, פרופ' אוריאל רייכמן ופרופ' רפי מלניק. הנושאים המרכזיים בכנס עסקו באסטרטגיה האמריקאית במזרח התיכון האיום האיראני, הקורונה, בהשתתפות ד"ר אנתוני פאוצ'י, הכרעה אסטרטגית, רוסיה במזה"ת, ישראל והפלסטינים ויחסי ישראל-ארצות הברית. עשור לאביב הערבי: לאן מועדות פני המזה"ת? פאנל מומחים המנתח את מקורות הטלטלה האזורית והשלכותיה על ישראל - דצמבר 2020 בפאנל השתתפו: ד"ר מיכאל מילשטיין, ראש הפורום ללימודים פלסטינים, מרכז משה דיין; ד"ר משה אלבו, חוקר בכיר, מרכז דדו ולשעבר ראש זירה באמ"ן; סמדר פרי, פרשנית לענייני העולם הערבי, ידיעות אחרונות; אלוף (מיל.) עמוס גלעד. פני השטח: הפלסטינים - מבט מבפנים "דיון משולש" לרגל הספר "פני השטח: הפלסטינים - מבט מבפנים" מאת אוהד חמו, עם אלוף (מיל) עמוס גלעד וד"ר מיכאל מילשטיין - ספטמבר 2020 הכנס השנתי השלישי על יחסי ישראל-סין האסטרטגיה הבינלאומית של סין: פרספקטיבות גלובליות, הזדמנויות ואתגרים לישראל - נובמבר 2018 שובו של ה"דב הרוסי" משמעויות למזרח התיכון ערב עיון - פברואר 2018 סין כמעצמת-על: משמעויות אסטרטגיות לישראל הכנס השנתי בנושא יחסי ישראל-סין - דצמבר 2017 יחסי ישראל מצרים בראי ההיסטוריה ובמבט לעתיד במלאת 40 שנה לביקור הנשיא סאדאת בירושלים - נובמבר 2017 סימפוזיון בנושא קבלת החלטות בממשל האמריקאי לרגל פרסום ספרו של פרופ' אלכס מינץ, בהשתתפות קתלין קנדי - ינואר 2017 סדנת הכנה לחברי הכנסת המחזור השני של סדנת הכנה לחברי הכנסת החדשים - מרץ 2015 הכנס הבינלאומי הראשון לאנרגיה וביטחון בישראל כנס בשיתוף ישראל דפנס, אונ' קלגארי ומכון האנרגיה - דצמבר 2013 Lecture by Senator George J. Mitchell The Importance of Resolving Conflicts in Divided Societies - October 2013 40 שנה למלחמת יום הכיפורים: תפיסת הביטחון הלאומית של ישראל - אז והיום יום עיון 1 במסגרת פורום הרצליה לגיבוש תפיסת הביטחון | אוקטובר 2013 הסכם ישראלי-פלסטיני - היום שלפני - סימולציה - אוגוסט 2013 הסימולציה בחנה מהם התנאים, במערכות הפוליטיות הישראליות והפלסטיניות וכן את התנאים במערכת האזורית והבינלאומית, לאור ההתפתחויות באזור וחידוש שיחות השלום בין ישראל והפלסטינים, שצריכים להתקיים על מנת לקדם את הצדדים לקראת הסכם. בתוך כך, התמקדה הסימולציה בבחינת הדילמות הצפות אצל השחקנים השונים ובדינמיקות הפנימיות, האזוריות והבינלאומיות הנוצרות כתוצאה מהתנעת תהליך השלום. 40 שנה למלחמת יום הכיפורים: היבטים פסיכולוגים מושב במסגרת הכנס הבינלאומי השנתי של האגודה לפסיכולוגיה פוליטית (ISPP) | יולי 2013 אתר האינטרנט הרשמי של המכון למדיניות ואסטרטגיה המרכז הבין-תחומי הרצליה, בית ספר לאודר לממשל, דיפלומטיה, ואסטרטגיה. המכון למדיניות ואסטרטגיה, דף שער בספרייה הלאומית המכון למדיניות ואסטרטגיה, ברשת החברתית פייסבוק המכון למדיניות ואסטרטגיה, ברשת החברתית אקס (טוויטר) המכון למדיניות ואסטרטגיה, ברשת החברתית אינסטגרם המכון למדיניות ואסטרטגיה, ברשת החברתית LinkedIn המכון למדיניות ואסטרטגיה, סרטונים בערוץ היוטיוב המכון בתקשורת, באתר המכון למדיניות ואסטרטגיה ניוזלטר עיתי המשקף את תובנות המכון, באתר המכון למדיניות ואסטרטגיה רוסיה במזרח התיכון - אתגר ביטחון לאומי לישראל ולארה"ב, באתר המכון למדיניות ואסטרטגיה The Kennan Institute כתב העת ציקלון למדיניות ואסטרטגיה, באתר המכון למדיניות ואסטרטגיה כנסי אונליין, באתר המכון למדיניות ואסטרטגיה סדרת כנסי הרצליה השנתיים, באתר המכון למדיניות ואסטרטגיה היחידה לסימולציות, באתר המכון למדיניות ואסטרטגיה התכנית לדיפלומטים זרים המשרתים בישראל, אתר המכון למדיניות ואסטרטגיה (אנגלית) החברה הישראלית - ארבעת השבטים, אתר המכון למדיניות ואסטרטגיה נאום ארבעת השבטים, כנס הרצליה ה-15 ישראליות משותפת - אסופת מאמרים, עורך: פרופ' אלכס מינץ, מאי 2017 סדר ישראלי חדש: מחזון למציאות - המלצות עיקריות; פרופ' אלכס מינץ, ד"ר חיים וייצמן, טומי שטיינר, אורי סלונים וחן אלישע; משכן הנשיא, ירושלים, יוני 2016 דברי סיכום והמלצות המכון למדיניות ואסטרטגיה: פרופ' אלכס מינץ, כנס הרצליה 2016 פורום הרצליה לגיבוש תפיסת הביטחון של ישראל, אתר המכון למדיניות ואסטרטגיה כנס ביטחוני-מדיני: מהי האסטרטגיה הדרושה לישראל?, באתר המכון למדיניות ואסטרטגיה הכנס הביטחוני-מדיני 2021, סרטון בערוץ המכון למדיניות ואסטרטגיה באתר יוטיוב, 23 בנובמבר 2021. יואב זיתון, רועי רובינשטיין, מתקני נפט, ספינות, כוחות הקואליציה: אלו מתקפות המל"טים של איראן, באתר ynet, 24 בנובמבר 2021 נאום ראש ממשלת ישראל בכנס הביטחוני-מדיני 2021, באתר ערוץ המכון למדיניות ואסטרטגיה יוטיוב, 23 בנובמבר 2021. דנה ויס, ירון אברהם, יונה לייבזון, עמוס ידלין, ‏שבוע לחידוש שיחות הגרעין עם אירן: עימות חזיתי בין ישראל לארה"ב, באתר ‏מאקו‏, 23 בנובמבר 2021 נאום שר הביטחון בכנס הביטחוני-מדיני 2021, באתר ערוץ המכון למדיניות ואסטרטגיה יוטיוב, 23 בנובמבר 2021. רועי רובינשטיין, גנץ חשף: איראן ניסתה להעביר באמצעות כטב"מ חומרי נפץ ליהודה ושומרון, באתר ynet, 23 בנובמבר 2021 שר האוצר אביגדור ליברמן בריאיון בכנס הביטחוני-מדיני 2021, באתר ערוץ המכון למדיניות ואסטרטגיה יוטיוב, 23 בנובמבר 2021. מעריב אונליין, ‏ליברמן מעריך: זה הזמן שייקח לאיראן להפוך למדינה גרעינית, באתר מעריב אונליין, 23 בנובמבר 2021 ריאיון מפקד חיל-האוויר בכנס הביטחוני-מדיני 2021,, באתר ערוץ המכון למדיניות ואסטרטגיה יוטיוב, 23 בנובמבר 2021. אחד על אחד עם חה"כ יולי אדלשטיין, באתר ערוץ המכון למדיניות ואסטרטגיה יוטיוב, 23 בנובמבר 2021. אדלשטיין נגד דברי אמסלם: "יש בליכוד כבשה שחורה, אולי אפילו יותר מאחת", באתר ‏מאקו‏, 23 בנובמבר 2021 אחד על אחד עם חה"כ ניר ברקת בכנס הביטחוני-מדיני 2021, באתר ערוץ המכון למדיניות ואסטרטגיה יוטיוב, 23 בנובמבר 2021. פאנל בנושא: מהי האסטרטגיה האמריקאית במזרח התיכון?, באתר ערוץ המכון למדיניות ואסטרטגיה יוטיוב, 23 בנובמבר 2021. חנן גרינווד, בכיר בוושינגטון: "לאף אחד בממשל אין אשליות בקשר לאיראן", באתר ישראל היום, 22 בנובמבר 2021 פאנל בנושא: האיום האיראני - האם האסטרטגיה אפקטיבית?, באתר ערוץ המכון למדיניות ואסטרטגיה יוטיוב, 23 בנובמבר 2021. אנה ברסקי, ‏ראש המוסד לשעבר מעריך: האם ישראל יכולה להתמודד צבאית עם איראן?, באתר מעריב אונליין, 23 בנובמבר 2021 פאנל בנושא: הקורונה - אויב בלתי מנוצח?, באתר ערוץ המכון למדיניות ואסטרטגיה (IPS) יוטיוב, 23 בנובמבר 2021. אליאב בטיטו, ‏יועץ בכיר בממשל ביידן על חיסוני הקורונה: "ישראל זה המקום שבו כולם רוצים להיות", באתר מעריב אונליין, 22 בנובמבר 2021 אדיר ינקו, ד"ר פאוצ'י: "אתם לא עכברי מעבדה – ישראל נמצאת במקום שבו כולם רוצים להיות", באתר ynet, 22 בנובמבר 2021 רב-אלוף (מיל.) גדי איזנקוט בכנס הביטחוני-מדיני 2021, באתר ערוץ המכון למדיניות ואסטרטגיה (IPS) יוטיוב, 23 בנובמבר 2021. עדו בן פורת, גדי איזנקוט: בכל חזרה לעזה אנחנו נתקלים באותה בעיה - הדרג המדיני לא מגדיר מטרות לחימה, באתר ערוץ 7, 23 בנובמבר 2021 פאנל בנושא: האתגר הרוסי במזה"ת, באתר ערוץ המכון למדיניות ואסטרטגיה (IPS) יוטיוב, 23 בנובמבר 2021. פאנל בנושא: ישראל והפלסטינים: מדינה אחת, שתיים או... שלוש?, באתר ערוץ המכון למדיניות ואסטרטגיה יוטיוב, 23 בנובמבר 2021. פאנל בנושא: שילוב צה"ל ב-CENTCOM (פיקוד המרכז האמריקאי) - מבט מוושינגטון, באתר ערוץ המכון למדיניות ואסטרטגיה יוטיוב, 23 בנובמבר 2021. פאנל בנושא: יחסי ישראל ארה"ב: הלעולם חוסן?, באתר ערוץ המכון למדיניות ואסטרטגיה יוטיוב, 23 בנובמבר 2021. עשור לאביב הערבי: לאן מועדות פני המזה"ת? פני השטח: הפלסטינים - מבט מבפנים שובו של ה"דב הרוסי" משמעויות למזרח התיכון ערב עיון בנושא: "יחסי ישראל מצרים בראי ההיסטוריה ובמבט לעתיד" במלאת 40 שנה לביקור הנשיא סאדאת בירושלים - נובמבר 2017 סימולציה בנושא: "הסכם ישראלי - פלסטיני: היום שלפני", אוגוסט 2013 40 שנה למלחמת יום הכיפורים: היבטים פסיכולוגים